Ostrava

Ostrava (pojski Ostrawa, njemački Ostrau) je grad smješten na moravsko-šleskoj granici, na sjeveroistoku Češke republike, u blizini granice s Poljskom. U Ostravi se nalaze ušća Lučine, Odre, Opave i Ostravice. Zahvaljujući  svom geografskom položaju, Ostrava spada u toplija klimatska područja u Češkoj Republici sa prosječnom nadmorskom visinom od 210 metara, te to područje obiluje faunom i florom tipičnom za Centralnu Evropu.

Prema podacima sa početka 2012. godine, u Ostravi je živjelo 295.653 stanovnika, što je čini trećim najmnogoljudnijim gradom u državi, poslije Praga i Brna.

Administrativni je centar Moravskošleskog kraja.
 Historija 
Današnja Ostrava je bila naseljena i u prahistoriji. U 8. vijeku je naseljavaju Slaveni. Godine 1229 naselje (Slezská) Ostrawa se spominje u spisima pape Grgura IX. Godine 1556. centar grada je potpuno uništen požarom. U drugoj polovini 19. vijeka došlo je do razvoja industrije, te je u to vrijeme smatrana za veći industrijski centar u Habsburškoj monarhiji.

 Saobraćaj 
Tramvajski saobraćaj, u gradu je uveden 1894. godine, u početku su saobraćali parni tramvaji, a godine 1901. proširena tramvajska mreža bila je i elektrificirana. Danas pored tramvaja, mrežu gradskog saobraćaja čine još i trolejbusi, uvedeni 1952. godine.

 Okoliš 
Ostrava, grad sa razvijenom teškom indusrijom ima značajno onečišćenu životnu okolinu, pogotovo vazduh. U onečišćenju sa kancerogenim benzopirenom, prema mjerenjima Češkog hidrometeorološkog zavoda, zauzima prvo mjesto u ČR.

 Kultura
U Ostavi se nalaze četiri pozorišta. Svake godine, u Ostravi se održava međunarodni festival klasične muzike Janáčkův máj.
Godine 2009. Ostrava je podnijela kandidaturu za Evropski glavni grad kulture 2015. godine, ali tu titulu stekao Plzeň, također grad u Češkoj.

 Obrazovanje
U Ostravi se nalazi oko trideset srednjih škola. U gradu se nalaze i sjedišta pet univerziteta, od kojih su dva javna i to Ostravski univerzitet i Rudarski i tehnički univerzitet u Ostravi.

 Gradovi partneri 
  Volgograd, Rusija (1949.)
  Coventry, Ujedinjeno Kraljevstvo (1957., obnovljeno 1990.)
  Katowice, Poljska (1960., obnovljeno 1996.)
  Drezden, Njemačka (1971, obnovljeno 1995.)
  Split, Hrvatska (1976.)
  Pireus, Grčka (1997)
  Košice, Slovačka (2001)
  Miskolc, Mađarska (2001)
  Pittsburgh, SAD (2001)
  Uralsk, Kazahstan (2008)
  Donjeck, Ukrajina (2009)

 Reference 

 Vanjski linkovi 
 Službena stranica

Kategorija:Gradovi u Češkoj